  Виталий Пронин Шахматэн 2-тӥ но 3-тӥ интые потӥзы Сьӧлта но Ува ёрос газетъёсын ужасьёс.Шаерысьтымы журналистъёслэн спартакиадазы азьланьтӥське. 21-тӥ октябре Уваын шудӥзы шашкиен ношахматэн. Ӵошатсконэ 11 команда люкаськиз.Кечато пул сьӧрын ӟырдыт нюръяськон пуромиз. Шашкиен шудӥсьёс пӧлын вормисе потӥзы Ува, Сьӧлта ёрос газетъёсын но Ижысь «Янарыш» газетын ужасьёс. Нимаз шудӥсьёс пӧлын висъяськизы: Эльмира Нигматьянова («Янарыш», Ижевск), Ольга Сотникова («Рассвет», Якшур-Бӧдья), Тамара Бускина («Новая жизнь», Кизнер), Владимир Сидоров («Октябрь», Сьӧлта), Сергей Антонов («Увинская газета», Ува) но Роман Чекунов («Авангард», Вавож).Шашкиен шудонын «Удмурт дунне» газетын ужасьёсмы ӧзгес удалты ке, со понна шахматэн ваньзэс вормизы. 2-тӥ но 3-тӥ интые потӥзы Сьӧлта но Ува ёрос газетъёсын ужасьёс. Котькинлэсь ӟеч шудӥзы Вера Штыкова («Удмурт дунне»), Галина Бочкарёва («Маяк», Пичи Пурга), Татьяна Решетникова («Новая жизнь», Кизнер), Василий Девятов («Октябрь», Сьӧлта), Пётр Люкин («Увинская газета», Ува), но Владимир Беломорских («Удмурт дунне»). Шахматэн шудонъя рейтинг. Нырысетӥ интыосын - "Удмурт дунне" газетын ужасьёс.Вань вормисе потэмъёсты ӟечкыласькомы. Спартакиада азьланьтӥське. Ноябрь толэзе журналистъёс ӝӧк выл теннисэн шудозы.Валентина Емельянова Туспуктэм: apmcur.ru Теги: Агентствопечатиимассовыхкоммуникаций журналистъёслэнспартакиадазы удмуртдунне  